jkorsvik/nowiki_second_scrape_merged huggingface dataset:
Louis Hennepin

Louis Hennepin (dåpsnavn Antoine, døpt 12. mai 1626 i Ath i det som nå er Belgia, død ca. 1705 muligens i Roma) var katolsk prest og misjonær tilhørende fransiskanerordenen, kjent for sine oppdagelsesreiser i Nord-Amerika, som han foretok i fransk tjeneste. Han oppdaget blant annet to fosser: Niagarafallene og Saint Anthony Falls, navngitt etter hans egen vernehelgen, ved dagens Minneapolis. 


== Biografi ==
Hennepin hadde hørt historier fra sjømenn som hadde vendt hjem til Europa fra det nordamerikanske kontinent og blitt interessert i dette området.I 1675 steg han i land i Ny-Frankrike i den nordøstre delen av Nord-Amerika, som del av en kontingent på fire fransiskanerrekollekter som ble sendt dit som misjonærer på oppdrag av kong Ludvig XIV.
Han fulgte med på La Salles reise i 1680 for å kartlegge områdene i det indre av kontinentet, finne Mississippiflodens kilder, og - hva prestene angikk - å omvende indianere til katolisismen. Pater Hennepin bar med seg et reisealter på ryggen under ferden.   
Det oppstod meningsforskjeller innen ekspedisjonen, og noen av deltakerne gjorde mytteri mot La Salle og dro på egne veier. Også Hennepin brøt ut fra gruppen og fulgte elven Illinois ned til Mississippielvens munning. Han fulgte så Mississippi motstrøms opp til områdene rundt det nåværende Minneapolis. 

På vei sørover igjen ble han nær Illinois' munning i Mississippielven ble han den 11. april 1680 tatt til fange av siouxindianere. I juli slapp de ham fri igjen. Han kom seg ned til kysten og var i 1681 hjemme i Frankrike igjen.
Vel tilbake i Frankrike utgav han i 1683 en beskrivelse av La Louisiane med et kart over området med navnet Carte de la Nouvelle France et de la Louisiane Nouvellement découverte. Etter det man kjenner til er dette første gangen som navnet Louisiana nevnes i skrift.Mot slutten av 1690-årene flyttet Hennepin til Nederlandene der han i 1697 publiserte Nouvelle découverte d’un très grand pays situé‚ dans l’Amérique entre le Nouveau Mexique et la mer Glaciale og i 1698 Nouveau voyage d’un pais plus grand que l’Europe. Den førstnevnte kom på engelsk 1698, da under tittelen A New Discovery of a Vast Country in America, med et kart med navnet A Map of a Large Country Newly Discovered.
Hennepins skrifter var fulle av unøyaktigheter og feil. For eksempel hadde han på A Map of a Large Country Newly Discovered plassert Mississippis utløp for langt mot vest. Missouris kilde ble vist som en sjø i nærheten av Rio Grandes kilde. På den franske versjonen av kartet kan man også se ytterligere en elv som skulle ha sin kilde i nærheten av Missourielvens kilde, en elv som skulle ha sitt utløp i Californiabukten. En slik elv eksisterer ikke.
USAs tredje president Thomas Jefferson eide et eksemplar av alle tre av Hennepins verker. De leste han da han forberedte seg før Louisianakjøpet i 1803.


== Referanser ==


== Litteratur ==
Voyage ou nouvelle découverte d'un très-grand pays, dans l'Amérique, entre le Nouveau Mexique et la mer glaciale. Amsterdam 1704


== Eksterne lenker ==
(en) Louis Hennepin – kategori av bilder, video eller lyd på Commons 
Catholic Encyclopedia on Hennepin
UTC−06.00

UTC−06.00 er et belte av tidssoner som ligger seks timer etter standardtiden UTC. I 2008 omfattet UTC−06.00 følgende områder:


== Som standard tid (hele året) ==


=== Sentral-Amerika ===
 Belize
 Costa Rica
 El Salvador
 Guatemala
 Honduras
 Nicaragua


=== Øyer i det østlige Stillehav ===
 Påskeøya (Chile)
 Galápagosøyene (Ecuador)


=== Nord-Amerika ===
 Canada
 Saskatchewan (unntatt Lloydminster og området rundt)


== Nordlige halvkule – som standard tid (vinter) ==


=== Central Standard Time ===
 Canada
 Manitoba,  Nunavut (central),  Ontario (western) USA
Hele  Alabama,  Arkansas,  Illinois,  Iowa,  Louisiana,  Minnesota,  Mississippi,  Missouri,  Wisconsin
Mesteparten av  Kansas ,  Nebraska,  Nord-Dakota,  Oklahoma,  Sør-Dakota ,  Tennessee,  Texas
Vestlige deler av  Florida,  Indiana,  Kentucky,  Michigan Mexico 
Sentrale og østlige deler (mesteparten av landet). Mexicos sommertid starter noen uker etter USA.


== Nordlige halvkule – som sommertid ==


=== Mountain Daylight Time ===
 Canada
 Alberta,  Britisk Columbia (sørøstlige deler),  Nordvestterritoriene (mesteparten),  Nunavut (vestre del),  Saskatchewan (kun Lloydminster og området rundt). USA
Hele  Colorado,  Montana,  New Mexico,  Utah og  Wyoming
Mesteparten av  Idaho
Vestre deler av  Kansas,  Nebraska,  Oklahoma,  Sør-Dakota og  Texas
Sørvestre deler av  Nord-Dakota
Små områder lengst øst i  Oregon og  Nevada Mexico 
Baja California Sur, Chihuahua, Nayarit (mesteparten), Sinaloa


== Se også ==
Tid i Canada
Tid i Mexico
Tid i Peru
Tid i Chile
René-Robert Cavelier, Sieur de La Salle

René Robert Cavelier, Sieur de La Salle, eller Robert de LaSalle (født 22. november 1643 i Rouen i Frankrike, død 19. mars 1687 ved Navasota) var en fransk pelshandler og oppdager. Han utforsket området rundt De store sjøer i USA og Canada, Mississippielven og Mexicogulfen. La Salle tok hele Mississippivassdraget i besittelse for Frankrike.


== Liv og virke ==


=== Bakgrunn ===
René Robert Cavelier var sønn av den velstående kjøpmann Jean Cavelier i Rouen. Navnet «La Salle», som han tok senere, stammet fra en familiebesittelse nær Rouen. Han fikk sin utdannelse ved jesuittkollegiet fra Rouen, og trådte inn i ordenen som novise.


=== I Amerika ===
La Salle forlot jesuittene og emigrerte som 22-åring i 1666 til den franske kolonien Ny-Frankrike (Canada), der han hadde en bror, Jean, som var prest i sulpicianerordenen. Der begynte han å opprette en befestet bosetting, livnærte seg som pelshandler og lærte seg indianerspråk. Han foretok flere ekspedisjoner til det pelsrike landet omkring og sør for De store sjøene og nådde derunder frem til elven Ohio.
Nært alliert med koloniens guvernør Louis de Buade de Frontenac som han var, lyktes han ved et besøk i Frankrike å vinne Ludvig XIVs støtte for fortsatt koloniseringsvirksomhet i landet sør for De store sjøeene. I 1679 startet han en stor ekspedisjon og begav seg fra Cakade mot sør, utforsket landet omkring elven Illinois og lot oppføre fort der. I 1682 nådde han frem til Missippi og dens munning i Mexicogulfen og proklamerte dette store landområdet som fransk besittelse under navnet Louisiana.
Da Frontenac ble hjemkalt, og det utbrøt konflikt mellom hans etterfølger og La Salle, begav La Salle seg til Frankrike, der han ble utnevnt til guvernør over Louisiana og i 1684 ble sendt på en ekspedisjon til Mississippis munning. La Salle havnet imidlertid i Texas i stedet for ved Mississippi, og under forsøk på å komme seg fra landstigningsstedet og til fransk område, ble La Salle myrdet av mytterister.
Frankrike solgte sin store besittelse til USA i 1802.


== Referanser ==


== Litteratur ==
Urs Bitterli (2006). Die Entdeckung Amerikas – Von Kolumbus bis Alexander von Humboldt (2. utg.). München. s. 374–378. 
Philip Marchand: Ghost Empire: How the French Almost Conquered North America. McClelland & Stewart, Toronto 2005 ISBN 978-0-7710-5677-2
Hans-Otto Meissner: Louisiana für meinen König. Die Abenteuer des Robert La Salle. Cotta, Stuttgart 1966; wieder Klett, Stuttgart 1982, 3. Aufl. ISBN 3-12-920023-1


== Eksterne lenker ==
La Salle bei Virtual Museum of New France (Wahlweise Engl., Frz.), eine Site von Kanadas Nationalmuseum für Geschichte und Gesellschaft
Online bei Catholic Encyclopedia
Europavei 871

Europavei 871 går mellom Kumanovo i Nord-Makedonia og Sliven i Bulgaria.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Minh Mạng

Minh Mạng, opprinnelig Nguyễn Phúc Đảm (født 25. mai 1791 i Huế, død 20. januar 1841 samme sted) var den andre keiseren i Nguyễn-dynastiet og satt på tronen fra faren døde 14. februar 1820 til sin død.


== Liv og virke ==
Minh Mạng var en ivrig konfucist og negativ til buddhismen, Cao Dai men på denne tiden var det første og fremst kristendommen som begynte å vinne nye tilhengere. Han beordret tvangskonvertering og beordret brenning av kirker. I provinsen Gia Dinh i den søndre delen av landet styrte krigshelten og farens stattholder Le Van Duyet, og han motsatte seg forfølgelsen av kristne og kritiserte keiseren. Da han døde i 1832 økte forfølgelsen av de kristne, og hans sønn Le Van Duyet startet et opprør som mange kristne sluttet seg til. Opprøret fikk støtte fra Thailand, men Minh Mạng beseiret de thailandske soldatene og de hjemlige opprørerne. De som hadde deltatt i opprøret og i tillegg en rekke vestlige misjonærer ble drept, noe som førte til vanskeligere relasjoner til Europa.
Champariket, som under sin tilbakegang stadig ble mer influert av islam, gikk tilslutt under ved at keiser Minh Mạng erobret de siste områdene, noe som førte til to muslimske opprør i den sørlige delen av landet, men begge ble slått ned. 
I Kambodsja forsøkte Minh Mạng å «vietnamisere» befolkningen ved å tvinge på dem vietnamesisk kultur og språk, noe som også førte til et opprør mot de vietnamesiske styrkene som befant seg i landet. 
Minh Mạng døde i 1841 da han falt av hesten, og han ble etterfulgt av sin sønn Thiệu Trị.


== Referanser ==


== Eksterne lenker ==
(en) Emperor Minh Mạng – kategori av bilder, video eller lyd på Commons 
Minh Mang
Sphenomorphus

Sphenomorphus er en artsrik slekt av skinker. De forekommer i det sørlige Asia fra India og Sri Lanka til Sør-Kina, Filippinene og Ny-Guinea, og i Mellom-Amerika.
Slekten er blitt brukt som et oppsamlingstaxon, og The Reptile Database oppgir 150 gyldige arter. Disse artene er ikke nødvendigvis spesielt nært beslektet, og i framtida vil nok mange arter bli flyttet til nye slekter.


== Eksterne lenker ==
(en) Sphenomorphus i Encyclopedia of Life 
(en) Sphenomorphus i Global Biodiversity Information Facility 
(en) Sphenomorphus hos Fossilworks 
(en) Sphenomorphus hos ITIS 
(en) Sphenomorphus hos NCBI 
(en) Kategori:Sphenomorphus – bilder, video eller lyd på Wikimedia Commons 
Sphenomorphus – detaljert informasjon på Wikispecies 
The Reptile Database: Sphenomorphus
Pacific Biodiversity Infomation Forum: Sphenomorphus Arkivert 22. april 2009 hos Wayback Machine.
Lizards of Southeast Asia: Blotched Forest Skink
A.E. Greer, P. David & A. Teynié (2006) The Southeast Asian scincid lizard Siaphos tridigitus Bourret, 1939 (Reptilia, Scincidae): a second specimen Zoosystema 28(3): 785–790
L.L. Grismer (2008) A new species of insular skink (Genus Sphenomorphus Fitzinger 1843) from the Langkawi Archipelago, Kedah, West Malaysia with the first report of the herpetofauna of Pulau Singa Besar and an updated checklist of the herpetofauna of Pulau Langkawi Zootaxa 1691: 53–66
R.M. Brown, J.A. McGuire, J.W. Ferner & A.C. Alcala (1999) New species of diminutive scincid lizard (Squamata; Lygosominae:Sphenomorphus) from Luzon Island, Republic of the Philippines Copeia, 1999(2), pp. 362–370
Sentral-Hellas

Sentral-Hellas (egentlig Fastlandshellas, gresk Στερεά Ελλάδα – Stereá Elláda) er en av tretten periferier i Hellas. Det er videre delt inn i prefekturene Evvia, Evrytania, Fokis, Fthiotis og Viotia.
Periferien utgjør den østlige delen av det sentrale Hellas, nord for Attika og Peloponnes og øst for periferien Vest-Hellas. I nord ligger periferiene Thessalia og Ípiros. Området er et av de mest fjellendte i Hellas. 
De største byene og landsbyene i hvert prefektur (etter en folketelling i 2001):


== Referanser ==


== Eksterne lenker ==
Offisielt nettsted 
(en) Central Greece Region – kategori av bilder, video eller lyd på Commons
Kristen Taraldsen

Kristen Georg Taraldsen (født 1. april 1936, død 28. desember 2018) er en norsk journalist, forfatter og krigshistoriker fra Arendal.


== Journalist ==
Taraldsen var journalist utdannet ved Journalistakademiet i Oslo i 1961, med tilleggsutdannelse fra Nordisk Journalistkursus i Århus (1963). Han arbeidet i Agderposten, Vårt Land, Vestlandske Tidende, Sørlandske Tidende og Fædrelandsvennen.


== Verv ==
Taraldsen var sekretær i DIS-Aust-Agder (underavdeling av DIS-Norge) og redaktør for medlemsbladet Linken. Han var sekretær i stiftelsen D/S Pelle og satt som leder i PR-komiteen i samme stiftelse. Han var sekretær for Norsk Journalistlags seniorklubb i Agder, og tidligere sekretær i Arendal Forsvarsforening. Han var nestleder i Aust-Agder MS-forening og redaktør av foreningens medlemsblad Austnytt.


== Krigshistoriker ==
Taraldsen var en aktiv krigshistoriker og skrev flere bøker om andre verdenskrig på Sørlandet. Han holdt også en rekke foredrag om emnet.
Boken Arkivet – torturens høyborg ble tilbakekalt og salget stanset etter at over 1000 eksemplarer var solgt. Grunnen var at tre bilder i boken som skulle forstille Gestapo-lederen Rudolf Kerner viste seg å være tannlege Reidar Mosland, som satt som fange på Arkivet i 1944. Taraldsens bok Industrieventyret: fra jernmalm til høyteknologi fra 1999 ble oversatt til engelsk av Ren K. Powell.


== Bibliografi (utvalg) ==
1984: Da krigen kom til Lillesand: Den dramatiske torpederingen av Rio de Janeiro, 8. april 1940 – Fædrelandsvennen, ISBN 9788290581003
1985: Med livet som innsats: Milorg-operasjoner i Aust-Agder – Agdin, ISBN 8273600068
1994: Frihetens flamme: Major Laudal og hans menn – Fædrelandsvennen. ISBN 8290581181
1998: Ti i krig – Fædrelandsvennen, ISBN 8290581289
1999: Industrieventyret: Fra jernmalm til høyteknologi, Wigestrand, ISBN 9788291370194
1999: An adventure in industry: From iron ore to high technology – Wigestrand, ISBN 9788291370200
1999: Niels Olsens krigsberetning i Tvedestrand Historielag Årbok 1999
1999: Arendals Sjømandsforening 150 år 1849 – 1999
1999: Motstandspionérene, Arendalsgruppens vekst og fall – Friluftsforlaget, ISBN 8291495211
2003: Arkivet: Torturens høyborg – Stiftelsen Arkivet, ISBN 9788299372343
2005: 75-årsberetningen til Uglandselskapene, engelsk tekst
2006: 50-årsberetningen til NYMO, engelsk tekst
2007: Pelle: Hele Norges kjæledegge (sammen med Nikolai Terjesen) – ISBN 9788299767712
2008: Jørgen P. Jensen: En eventyrskikkelse i norsk skipsfart
2010: Frihetens seilas. Krigsseilere fra Aust-Agder i uteflåten. 1939-1945. Bind 1, Skipsførere – Stiftelsen Arkivet, Kristiansand, ISBN 9788212306154.
2011: Arendals Sjømandsforenings Hus : En 300 år gammel trebygning med sjel og historisk sus – nytt opplag i 2015


== Referanser ==


== Eksterne lenker ==
NRK – Veteran blant veteraner
Om Kristen Taraldsen på Lokalhistoriewiki.no Besøkt 14. juni 2020
Inspirasjonsmusklene

Inspirasjonsmuskelene er diafragma og de ytre interkostalmusklene, når disse musklene kontraherer, heves ribbeina, og brysthulen øker  både i bredde og dybde. når vi ved fysisk anstrengelse, forsterkes bruken av diafragma og de ytre interkostalmusklene.
Europavei 83

Europavei 83 går mellom Sofia og Byala i Bulgaria. Veiens lengde er 266 km.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Transpulmonaltrykk

Transpulmonaltrykket er differansen mellom alveoletrykket og intrapleuraltrykket (Pt=Palv-Ppl). Fordi det ikke er noen direkte forbindelse mellom pleurahulen og alveolene, vil det alltid være forskjell mellom alveoletrykket og intrapleuraltrykket. Pt, er et mål på lungenes vevselastiske krefter, og er et uttrykk for det draget som holder lungene utspilt inne i brysthulen.
Kwame Kilpatrick

Kwame Malik Kilpatrick (født 8. juni 1970) var tidligere borgermester i Detroit, Michigan. Da han ble valgt inn i en alder av 31, var han den yngste borgermesteren i Detroits historie. Kilpatricks periode i stolen fra 2002 til 2008 ga rom for kontroverser med direkte og indirekte beskyldninger om utroskap, konspirasjon, forfalskning og mord. Kilpatrick er den eneste borgermesteren i Detroits historie som har blitt dømt for en alvorlig forbrytelse i sin periode. 4. september 2008 gikk han av som borgermester.
Europavei 773

Europavei 773 går mellom Chirpan og Burgas i Bulgaria. Veiens lengde er rundt 230 km.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
UTC−09.00

UTC−09.00 er et belte av tidssoner som ligger ni timer etter standardtiden UTC. I 2008 omfattet UTC−09.00 følgende områder:


== Som standard tid (hele året) ==
 Fransk Polynesia
Gambierøyene


== Nordlige halvkule – som standard tid (vinter) ==
 USA – Alaska Time Zone
 Alaska - unntatt Aleutene vest for 169°30′V


== Nordlige halvkule – som sommertid ==
 USA – Hawaii-Aleutian Time Zone
 Alaska - Aleutene vest for 169°30′V


== Se også ==
Tid i USA
Europavei 852

Europavei 852 går mellom Tirana i Albania og Ohrid i Nord-Makedonia.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Fredrikshamn

Fredrikshamn (finsk: Hamina) er en by og kommune i landskapet Kymmenedalen i Finland. Byen ligger ved Finskebukta og har en av Finlands viktigste havner. Fredrikshamn er en enspråklig finsk kommune som grenser til Kotka, Kouvola, Luumäki (på ett punkt), Miehikkälä, Vederlax og Russland (i sjøen og på den lille øya Jähi). I 2003 ble landkommunen Veckelax slått sammen med Fredrikshamn.
Byen ble grunnlagt i 1723, men ble ødelagt av brann i 1821 og 1840. Byen ble også sterkt skadet under vinterkrigen og fortsettelseskrigen.


== Vennskapsbyer ==
 Falun, Sverige
 Paide, Estland
 Røros, Norge
 Vordingborg, Danmark


== Eksterne lenker ==
Uppslagsverket Finland, Fredrikshamn
UTC−11.00

UTC−11.00 er et belte av tidssoner som ligger elleve timer etter standardtiden UTC. I 2012 omfattet UTC−11.00 følgende områder:


== Som standard tid (hele året) ==
 USA – Samoa Time Zone
 Amerikansk Samoa
Midwayøyene
 New Zealand
 Niue


== Se også ==
Tid i USA
Pontiacopprøret

Pontiacopprøret var en krig i 1763 av nordamerikanske indianere som var misfornøyd med britisk styre i De store sjøer-regionen etter britenes seier i den Den franske og indianske krig (1754–1763). Krigere fra flere stammer gikk til felles front for å drive britiske soldater og bosettere ut av regionen. Krigen ble oppkalt etter ottawahøvdingen Pontiac, den mest prominente av de mange høvdingene i konflikten.
Krigen begynte i mai 1763 da indianere, bekymret for tiltak iverksatt av den britiske generalen Jeffrey Amherst, angrep en rekke britiske fort og bosetninger. Åtte fort ble ødelagt, og hundrevis av kolonister drept eller fanget, med mange flere som rømte regionen. Stridene kom til ende etter britiske militærekspedisjoner i 1764 førte til fredsforhandlinger over de neste to årene. Indianerne klarte ikke å drive vekk britene, men opprøret fikk de britiske myndighetene til å modifisere policiene som hadde provosert fram konflikten.


== Eksterne lenker ==
(en) Pontiac's War – kategori av bilder, video eller lyd på Commons
Slaget ved Siikajoki

Slaget ved Siikajoki var et slag under finskekrigen (1808–1809) som ble utkjempet mellom svenske og russiske styrker den 18. april 1808 ved Siikajoki nær Uleåborg (Oulu) i dagens Finland. Slaget endte med svensk seier, den første under kampene på fastlandet i den finske delen av riket (russiske styrker hadde tidligere blitt beseiret på Gotland og Åland.
Da den finske delen av Sverige ble angrepet av Russland i februar 1808 besluttet den svenske øverstkommanderende Wilhelm Mauritz Klingspor å trekke seg tilbake til det nordvestlige Finland i påvente av troppeforsterkninger fra Sverige og Sveriges allierte Storbritannia. To dager før hadde slaget ved Pyhäjoki blitt utkjempet og den finske generaladjutanten, grev Gustaf Löwenhielm hadde blitt tatt som fange av russerne, i hans sted ble Carl Johan Adlercreutz utnevnt. 
Under retretten til Georg Carl von Döbelns styrker begynte de å krysse over den islagte elven Siikajoki da de ble de angrepet av russiske styrker. Von Döbeln gikk først til motangrep, men ble beordret å trekke seg tilbake. Da blottet de russiske styrkene sitt senter og et angrep ble beordret av general Adlercreutz hvorpå russerne ble slått.
På tross av en generell ordre om strategisk tilbaketrekning så vant de svenske styrkene en taktisk seier ved å utnytte en svekkelse hos de forfølgende russiske styrkene. 
Slaget ved Siikajoki beskrives i diktet «Adlercreutz» i diktverket Fänrik Ståls sägner av Finlands nasjonalpoet Johan Ludvig Runeberg.
Det Nylandske regimentet (nå Nylands brigade) utmerket seg i slaget ved Siikajoki, fremdeles idag får soldater i brigaden rett til å bære Siikajokikorset etter fullført rekruttskole.


== Eksterne lenker ==
Diktet «Adlercreutz», fra Fänrik Ståls sägner om Adlercreutz ved Siikajoki (svensk)
Solomon Sibley

Solomon Sibley (født 7. oktober 1769, død 4. april 1846) var en amerikansk politiker og jurist i Michiganterritoriet, samt Detroits første borgermester.


== Referanser ==


== Eksterne lenker ==
(en) Solomon Sibley hos Amerikas forente staters kongress' biografiske kartotek
Europavei 851

Europavei 851 går mellom Petrovac i Montenegro og Priština i Kosovo.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Kenneth Cockrel

Kenneth Vern «Ken» Cockrel jr. (født 29. oktober 1965) var borgermester i Detroit, Michigan. Han var president i Detroits bystyre fra 30. september 2005 til 19. september 2008. Da ble han ordfører i byen, etter at tidligere ordfører Kwame Kilpatrick sa opp. Cockrel tapte det påfølgende valget 5. mai 2009 mot den tidligere basketballspilleren Dave Bing med 48% mot 52%. Bing ble tatt i ed 11. mai, og Cockrel gikk tilbake som president for bystyret.
Coleman Young

Coleman Alexander Young (født 24. mai 1918 i Tuscaloosa – død 29. november 1997 i Detroit) var borgermester i Detroit i den amerikanske staten Michigan fra 1974 til 1993. Young var Detroits første valgte afroamerikanske borgermester. I det første borgermestervalget vant han med en liten margin, som økte til 60 prosent ved neste valg i 1977.


== Referanser ==